Atklāta konkursa pretendentiem

Par iepirkumu “Telpu remontdarbi 2 (diviem) objektiem Rīgā, patvertņu pielāgošanai” (identifikācijas Nr. RS2026/089/AK/ESF)

Akciju sabiedrības “RĪGAS SILTUMS” atklāta konkursa "Telpu remontdarbi 2 (diviem) objektiem Rīgā, patvertņu pielāgošanai " (identifikācijas Nr. . RS2026/089/AK/ESF) iepirkuma komisija (turpmāk – Komisija) ir saņēmusi ieinteresēto piegādātāju jautājumus:
JAUTĀJUMS:
Tāmes 50.pozīcija Esošās ventilācijas apkope un pārbaude (t.sk.fitru nomaiņa) – Esošā ventelācijas sistēma, paredz nomainīt filtrus. Diemžēl, nevar piegādāt tādus pašus filtrus, jo tos ražo Krievijas Federācijā. Uzskatam ka nav nepieciešami filtra kas paredzēti radioaktīvu vielu filtrācijai un iespējams ir vērts pielietot HEPA filtru sistēmu? (saitē ir apraksts: https://dinair.lv/produkti/epa-hepa-ulpa-filtri).
ATBILDE:
Par tāmes 50. pozīciju – esošās ventilācijas apkope un pārbaude, t. sk. filtru nomaiņa (iepirkuma 1. un 2. daļa) 
Pasūtītājs neizvirza prasību uzstādīt tieši Krievijas Federācijā ražotus filtrus vai identiskus vēsturisko modeļu ФП-100У, ФПУ-200 vai ФП-300 filtrus. 
Esošās filtrācijas–ventilācijas sistēmas tehniskās apkopes ietvaros ir pieļaujama un paredzama esošo filtru nomaiņa pret mūsdienīgiem, tehniski līdzvērtīgiem un ar esošo sistēmu savietojamiem filtriem, saglabājot sistēmas paredzēto funkcionalitāti un atbilstošu gaisa caurplūdi. 
Tirgū ir pieejami mūsdienīgi minēto padomju laika filtru aizvietotāji, tostarp Eiropas Savienībā un Ukrainā. Piemēram, Ukrainas ražotāji un piegādātāji piedāvā ФП-100У, ФПУ-200 un ФП-300 tipa jaunražojumus, kā arī to mūsdienīgus analogus: 
SELTON piedāvā analogus AC 17 383 modelim ФП-100У, AC 15 920 modelim ФПУ-200 un AC 16 543 modelim ФП-300; 
ARCONIK AFU-RC-100 tipa filtrs ir paredzēts arī ФП-100, ФП-100У un ФПУ-200 aizvietošanai esošajās filtrācijas–ventilācijas iekārtās, un, savienojot filtrus kolonnā, iespējams nodrošināt 100, 200 vai 300 m³/h gaisa plūsmu; 
Polijā pieejami mūsdienīgi CBRN/NBC filtri, kas paredzēti veco Austrumeiropas patvertņu filtrācijas sistēmu modernizācijai, tostarp ФПУ-200 un ФП-300 aizvietošanai.
Norādītie ražotāji un modeļi ir minēti tikai kā piemēri tirgū pieejamiem tehniskajiem risinājumiem un nav uzskatāmi par Pasūtītāja noteiktu konkrētu ražotāju vai preci. 

Attiecībā uz Pretendenta priekšlikumu izmantot HEPA filtrus norādām, ka HEPA filtrs pats par sevi nav uzskatāms par pilnvērtīgu ФП-100У, ФПУ-200 vai ФП-300 tipa filtra aizvietotāju. HEPA filtrācijas pamatfunkcija ir gaisā esošo cieto daļiņu un aerosolu aizturēšana. Savukārt filtri paredz papildus aizsardzību pret gāzveida un tvaikveida piesārņojumu, izmantojot aktivēto ogli vai citus adsorbējošus materiālus.

JAUTĀJUMS:
Lūgums precizēt, kas tieši ir jāprojektē. Ka arī rodas šaubas kur ēkā ir galvenās izejas durvis un kur rezerves izejas durvis. Apskatē mums nevarēja atbildēt.
ATBILDE:
Projektēšana veicama iepirkuma dokumentācijā un tehniskajā specifikācijā paredzēto darbu realizācijai objektā Pildas ielā 43, Rīgā, ciktāl attiecīgo darbu veikšanai nepieciešama būvniecības ieceres dokumentācija un sertificētu būvspeciālistu izstrādāti risinājumi. 
Projektēšanas ietvaros jāizvērtē esošā situācija objektā un jāizstrādā nepieciešamie arhitektoniskie, konstruktīvie un inženiertīklu risinājumi, lai patvertnes telpas pēc darbu pabeigšanas atbilstu iepirkuma tehniskajā specifikācijā un VUGD III kategorijas patvertņu vadlīnijās noteiktajām prasībām. 
Par galveno un rezerves izeju: ar to saprotamas patvertnes telpu ieejas/izejas, nevis obligāti visas ēkas galvenās ieejas un rezerves izejas durvis. 
Paredzamais pārbūves mezgls ir ieeja/izeja, kas patreiz ir no koka konstrukcijas, plānots pārbūvēt ar betona vai / un ķieģeļu konstrukcijām, lai mazinātu trieciena viļņu ietekmi.

